इस बॉलीवुड एक्टर का पूरा परिवार कोरोना पॉजिटिव - Any Tech Helps
इस बॉलीवुड एक्टर का पूरा परिवार कोरोना पॉजिटिव
पूरब कोहली ने बताया कि इसमें बहुत आराम की ज़रूरत होती है. उनके मुताबिक उनका शरीर अभी भी रिकवर कर ही रहा है. साथ ही पूरब ने लोगों से अपील की है कि अगर उन्हें ऐसा कुछ होता है तो डॉक्टर की सलाह ज़रूर लें.
रॉक ऑन, रॉक ऑन 2, टाइपराइटर, आवारापन और शादी के साइड इफेक्ट्स जैसी फिल्मों में काम कर चुके बॉलीवुड एक्टर पूरब कोहली ने अपने सोशल मीडिया पोस्ट से फैंस के बीच खलबली मचा दी है. पूरब कोहली ने खुलासा किया है कि वो कोरोना वायरस पॉजिटिव थे. इतना ही नहीं उनके साथ-साथ उनके परिवार को भी कोरोना वायरस ने अपनी चपेट में ले लिया था.
पूरब कोहली ने एक लंबे इंस्टाग्राम पोस्ट के जरिए अपने फैंस से ये बात शेयर की है. पूरब कोहली ने बताया कि उनके जनरल फिजिशयन ने उन्हें बताया कि वो और उनका परिवार कोरोना वायरस से संक्रमित है. उनका कहना है कि उनके परिवार में आम फ्लू जैसे ही लक्षण थे लेकिन उनके जनरल फिजिशिपयन ने कहा कि वो लोग कोरोना से पीड़ित हो गए हैं.
पूरब कोहली ने पोस्ट में लिखा, “हमें सिर्फ फ्लू था और थोड़े लक्षण थे. हमारे डॉक्टर ने कहा कि हम कोरोना वायरस से संक्रमित हैं. ये बहुत हद तक आम फ्लू जैसा ही है, जिसमें काफी खांसी होती है और सांस लेने में दिक्कत सी महसूस होती है.”
पूरब के साथ उनके परिवार को भी कोरोना ने अपनी चपेट में लिया था. उन्होंने बताया, “इनाया (पूरब कोहली की बेटी) को सबसे पहले हुआ और बेहद हल्का था. दो दिनों तक खांसी थी और जुकाम भी. फिर लूसी (पूरब कोहली की पत्नी) को सीने में ज्यादा तकलीफ हुई, जैसा सब लोग बातें कर रहे हैं, खांसी के लक्षण दिखे. फिर मुझे हुआ. पहले मुझे एक दिन के लिए बहुत तेज़ सर्दी ज़ुकाम ने घेरा. फिर वो ठीक हुआ तो तीन दिनों तक खांसी ने परेशान किया. हममें से तीन को बेहद हल्का 100 से 101 बुखार हुआ और थकावट हुई. ओसियन को आखिर में हुआ और उसे तीन रातों तक 104 बुखार रहा. नाक भी बहती रही और हल्की खांसी भी थी. पांचवें दिन उसका बुखार उतर गया.”